Juraj Alner

PhDr. **Juraj Alner** (* 23. júl 1937, Kladno – † 30. január 2024, Bratislava) bol slovenský pedagóg, novinár, a publicista aktívny najmä v oblasti európskej integrácie.

V rokoch 20022004 bol medzinárodným generálnym tajomníkom Asociácie európskych novinárov.

## Životopis
Juraj Alner sa narodil 23. júla 1937 v Kladne, ale čoskoro sa rodina presťahovala do otcovho rodiska Ružomberka.

V roku 1941 otec zomrel a matka sa vydala za Zlatoňa Mileca. Prvú vlnu deportácii slovenských Židov v roku 1942 prežili vďaka prezidentskej výnimke pre jeho starého otca. Po vypuknutí Slovenského národného povstania v lete 1944 ušli na vidiek, kde sa skrývali až do oslobodenia. V lete 1946 bol vďaka Švajčiarskemu Červenému krížu na pobyte pre deti vo Švajčiarsku. Napísal o tom knihu Švajčiarske deti, ktorá vyšla v roku 2010.

Po vojne žili krátko v Ružomberku, potom v Žiline a od roku 1948 v Bratislave, kde v roku 1951 ŠtB zatkla jeho nevlastného otca, ktorý bol v rámci politických procesov väznený 11 rokov. V roku 1955 nastúpil na štúdium slovenčiny na Vysokej škole pedagogickej (VŠP) a germanistiky na Filozofickej fakulte Univerzity Komenského v Bratislave.

Aj kvôli účasti na študentskom proteste ho po skončení vysokej školy poslali na dva roky „do výroby, aby sa oboznámil s robotníckou triedou“. V roku 1962 založil v Banskej Bystrici Divadlo poézie. V rokoch 19641969 pracoval v redakcii denníka Ľud v Bratislave. Po vpáde vojsk Varšavskej zmluvy bol nútený emigrovať do USA, odkiaľ sa kvôli rodine vrátil. Vzhľadom na jeho politické postoje pracoval 19701978 ako robotník-korektor a 19781989 ako knihovník na VŠMU.

V novembri 1989 a po ňom spolupracoval so študentmi a Verejnosťou proti násiliu a po páde režimu sa vrátil do denníka Ľud ako šéfredaktor. Neskôr pôsobil v redakciách Slobodného piatka a Národnej obrody ako komentátor, publikoval takmer vo všetkých slovenských médiách, bol dopisovateľom denníkov Der Standard a Luxemburger Wort. V marci 1990 sa zúčastnil obnovy Paneurópskej únie na Slovensku a od januára 1994 bol jej generálnym tajomníkom. V roku 1993 založil slovenskú sekciu Asociácie európskych novinárov a stal sa jej predsedom. Od začiatku deväťdesiatych rokov prednášal na viacerých univerzitách v zahraničí a na Slovensku.

## Členstvo v profesijných organizáciách
* 19942013 Paneurópska únia na Slovensku, generálny tajomník
* 19932007 Slovenská sekcia Asociácie európskych novinárov, predseda
* 20022004 Asociácia európskych novinárov, medzinárodný generálny tajomník
* 2011 – Asociácia európskych novinárov, čestný medzinárodný tajomník
* 19972003 Nadácia Pontis, člen správnej rady
* 19982000 Nadácia Pontis, predseda správnej rady

## Ocenenia
* 1996 – Slovenská novinárska cena
* 1997 – Strieborná medaila prezidenta Slovenskej republiky (Michal Kováč)
* 1998 – Európska novinárska cena (AEJ European Journalism Award)
* 2015 – Rad čestnej légie Francúzska (Officier de la Légion d’honneur)

## Dielo

### Vlastné
* 1969 – *Krajania. Česi a Slováci vo svete* (kniha zakázaná a náklad zničený)
* 2000 – *Ľudská stopa*, poézia
* 2001 – *Zrod cely, prózy*
* 2007 – *Škola v Európe – Európa v škole,* učebné texty pre stredné školy
* 2008 – *Židovský rok a iné eseje*
* 2010 – *Švajčiarske deti*
* 2011 – *Slovenské pohľady na Židov alebo Židia v Slovenských pohľadoch*

### Preklady kníh
* 2004 – *Pan-Európa (Coudenhove-Kalergi, R.)*
* 2014 – *Konrad Adenauer. Prvý kancelár Spolkovej republiky Nemecko* (Hans-Peter Schwarz)

### Texty v zborníkoch
* 1998 – 2007 *Die Slowakei.* v: *Jahrbuch der Europäischen Integration*. (ed. Weidenfeld – Wessels) Europa Union Verlag, Bonn.
* 2005 – *Ostdeutschland war nie etwas Natürliches* (ed. Rita Kuczynski), Berlin
* 2010 – *Slovensko v Európskej únii*... v: *Kde sme?: Mentálne mapy Slovenska* (ed. Martin Bútora)

## Referencie

## Externé odkazy
* Juraj Alner – výpoveď pamätníka na webe Ústavu pamäti národa
* Diela Juraja Alnera v súbornom katalógu Slovenskej národnej knižnice

Kategória:Slovenskí novinári
Kategória:Slovenskí publicisti
Kategória:Slovenskí vysokoškolskí pedagógovia
Kategória:Slovenské osobnosti židovského pôvodu
Kategória:Osobnosti Nežnej revolúcie
Kategória:Nositelia Radu čestnej légie
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Kladna